《拟古十四首 其五》
明代·李昌祺

吾观古颜孟，生民之先觉。已克礼斯复，陋巷亦云乐。

气由养而充，浩然塞寥廓。其殁馀千年，载籍犹昭灼。

天爵良可珍，箪瓢未为恶。

作者简介：李昌祺（1376～1452）明代小说家。名祯，字昌祺、一字维卿，以字行世，号侨庵、白衣山人、运甓居士，庐陵（今江西吉安）人。永乐二年进士，官至广西布政使，为官清厉刚正，救灾恤贫，官声甚好。且才华富赡，学识渊博，诗集有《运甓漫稿》，又仿瞿佑《剪灯新话》作《剪灯余话》。